Document ID: 32007D0555

ROZHODNUTIE KOMISIE
z 1. augusta 2007,
ktorým sa mení a dopĺňa dodatok B k prílohe XII k Aktu o pristúpení z roku 2003, pokiaľ ide o určité prevádzkarne v sektore mäsa v Poľsku
[oznámené pod číslom K(2007) 3614]
(Text s významom pre EHP)
(2007/555/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jeho prílohu XII kapitolu 6 oddiel B pododdiel I ods. 1 písm. e),
keďže:
(1)
Poľsku sa poskytli prechodné obdobia pre určité prevádzkarne uvedené v dodatku B k prílohe XII k Aktu o pristúpení z roku 2003.
(2)
Dodatok B k prílohe XII k Aktu o pristúpení z roku 2003 sa zmenil a doplnil rozhodnutiami Komisie 2004/458/ES (1), 2004/471/ES (2), 2004/474/ES (3), 2005/271/ES (4), 2005/591/ES (5), 2005/854/ES (6), 2006/14/ES (7), 2006/196/ES (8), 2006/404/ES (9), 2006/555/ES (10), 2006/935/ES (11), 2007/202/ES (12) a 2007/443/ES (13).
(3)
Podľa oficiálneho vyhlásenia príslušného poľského orgánu určité prevádzkarne v sektore mäsa ukončili svoj modernizačný proces a v súčasnosti v plnej miere spĺňajú podmienky právnych predpisov Spoločenstva. Určité prevádzkarne ukončili svoje činnosti, na ktoré sa vzťahovalo prechodné obdobie. Tieto prevádzkarne by sa preto mali vypustiť zo zoznamu prevádzkarní, na ktoré sa vzťahuje prechodné obdobie.
(4)
V zozname zostali len prevádzkarne v sektore mäsa. Vzhľadom na dosiahnutý pokrok počas modernizačného procesu by sa mal dátum úplného súladu pre tieto prevádzkarne aktualizovať.
(5)
Dodatok B k prílohe XII k Aktu o pristúpení z roku 2003 by sa mal preto zodpovedajúcim spôsobom zmeniť a doplniť. V záujme zrozumiteľnosti by sa mal nahradiť.
(6)
Stály výbor pre potravinový reťazec a zdravie zvierat bol oboznámený s opatreniami ustanovenými v tomto rozhodnutí,
PRIJALA TOTO ROZHODNUTIE:
Článok 1
Dodatok B k prílohe XII k Aktu o pristúpení z roku 2003 sa nahrádza znením prílohy k tomuto rozhodnutiu.
Článok 2
Toto rozhodnutie je určené členským štátom.
V Bruseli 1. augusta 2007

Labels: 0
18
15
17